2014.10.11. Az Európai Unió Hivatalos Lapja L 295/47 A BIZOTTSÁG 1069/2014/EU VÉGREHAJTÁSI RENDELETE (2014. október 10.) a 73/2009/EK tanácsi rendelettől az anyatehénre vonatkozó támogatás esetében meghatározott birtokon tartási időszak tekintetében 2014-ben Spanyolország esetében való eltérésről AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre () és külö- nösen annak 142. cikke r) pontjára, mivel: (1) — A 73/2009/EK rendelet 111. cikke (2) bekezdésének második albekezdésével összhangban az anyatehénre vonat- kozó támogatás a mezőgazdasági termelőnek abban az esetben jár, ha gazdaságában az anyatehénre vonatkozó támogatás igénylése benyújtásának napjától számított legalább hat egymást követő hónapban meghatározott számú állatot tartott. Ugyanez a kötelezettség érvényes abban az esetben, amikor egy tagállam a 73/2009/EK ren- delet 111. cikke (5) bekezdésének megfelelően anyatehénre vonatkozó, kiegészítő nemzeti támogatást fizet. (2) — Spanyolország arról tájékoztatta a Bizottságot, hogy az ország egyes részein rendkívüli jellegű és tartós aszály tapasztalható, amelynek oka, hogy 2013. október 1-je óta csekély számú jelentős csapadékmennyiségű nap volt és ennek következtében a hosszú távú átlaghoz viszonyítva nagymértékű volt a csapadékhiány. Ez a tartósan fennálló helyzet a legelők kimerüléséhez, valamint a rendelkezésre álló takarmány hiányához és/vagy rosszabb minőségéhez vezet, ezáltal rendkívül nehéz gazdasági helyzetet eredményez a szárazság által sújtott területek gazdálkodói számára, akik a teljes állományt külterjes tenyésztési rendszerben tartják, és be kell tartaniuk a 73/2009/EK rendelet 111. cikke (2) bekezdésének második albekezdésében előírt birtokon tartási időszakot. (3) — Ez az anyatehenet tartó gazdaságok számára az állatok takarmányozásának és itatásának megnövekedett költsé- geiből adódóan komoly gyakorlati és egyedi problémákat eredményező szükséghelyzetet teremtett. Annak érde- kében, hogy az aszály sújtotta területek anyatehenet tartó gazdálkodóinak lehetőségük legyen pénzügyi kötelezett- ségeiknek eleget tenniük anélkül, hogy elveszítenék a 73/2009/EK rendelet 111. cikkében meghatározott jogukat az anyatehénre vonatkozó támogatásokra, helyénvaló csökkenteni a 111. cikk (2) bekezdésének második albekez- désében előírt birtokon tartási időszakot a 2014-es igénylési év vonatkozásában. (4) — Az anyatehénre vonatkozó támogatás igénylésének benyújtására Spanyolország által meghatározott határidőknek megfelelően a 73/2009/EK rendelet 111. cikkének (2) bekezdésében előírt birtokon tartási időszak legkorábban 2014. szeptember 2-án, és legkésőbb 2014. december 10-én fejeződhet be. Annak érdekében, hogy minden érin- tett gazdálkodó számára biztosított legyen az eltérés igénybe vétele, ezt a rendeletet visszamenőleges hatállyal kell alkalmazni. (5) — Az e rendeletben előírt intézkedések összhangban vannak a közvetlen kifizetésekkel foglalkozó bizottság vélemé- nyével, ELFOGADTA EZT A RENDELETET: 1. cikk A 2014-es naptári év tekintetében a 73/2009/EK rendelet 111. cikke (2) bekezdésének második albekezdésétől való eltérés révén az e rendelkezésben említett birtokon tartási időszakot csökkenteni kell attól a naptól számított öt egymást követő hónapra, amikor az anyatehénre vonatkozó támogatás igénylését benyújtották. Az első bekezdés az e rendelet mellékletében felsorolt spanyol autonóm közösségek gazdálkodóira vonatkozik. () HLL 30., 2009.1.31., 16. o.